***** ΚΑΝΟΝΙΣΜΟΣ (ΕΟΚ) αριθ. 1371/90 ΤΟΥ ΣΥΜΒΟΥΛΙΟΥ της 21ης Μαΐου 1990 για την τροποποίηση του κανονισμού (ΕΟΚ) αριθ. 4054/89 περί κατανομής για το 1990, των ποσοστώσεων αλιείας της Κοινότητας στα ύδατα της Γροιλανδίας και του κανονισμού (ΕΟΚ) αριθ. 4052/89 για τον καθορισμό, για το 1990, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη που είναι νηολογημένα στις Νήσους Φερόε ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατήρησης και διαχείρισης των αλιευτικών πόρων (1), όπως τροποποιήθηκε από την πράξη προσχώρησης της Ισπανίας και της Πορτογαλίας, και ιδίως το άρθρο 11, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 4054/89 (2) κατανέμει για το 1990, ποσοστώσεις αλιείας μεταξύ των κρατών μελών για τα σκάφη που αλιεύουν στα ύδατα της Γροιλανδίας· ότι ο κανονισμός (ΕΟΚ) αριθ. 4052/89 (3) καθορίζει, για το 1990, ορισμένα μέτρα διατήρησης και διαχείρισης των αλιευτικών πόρων που εφαρμόζονται στα σκάφη που είναι νηολογημένα στις Νήσους Φερόε· ότι η Κοινότητα και η τοπική κυβέρνηση των Νήσων Φερόε συνέχισαν τις διαβουλεύσεις τους σχετικά με τις μεταξύ τους αλιευτικές σχέσεις για το 1990, οι οποίες κατέληξαν στην απόφαση ανταλλαγής ορισμένων δυνατοτήτων αλιείας γαρίδων στα ύδατα ανατολικά και δυτικά της Γροιλανδίας· ότι, σύμφωνα με το άρθρο 3 του κανονισμού (ΕΟΚ) αριθ. 170/83, η Κοινότητα είναι αρμόδια να καθορίσει τους όρους υπό τους οποίους αυτές οι συμπληρωματικές ποσοστώσεις αλιείας μπορούν να χρησιμοποιηθούν από τους αλιείς της Κοινότητας· ότι, για να εξασφαλιστεί η αποτελεσματική διαχείριση αυτών των διαθέσιμων δυνατοτήτων αλιείας, θα πρέπει να κατανεμηθούν μεταξύ των κρατών μελών μέσω ποσοστώσεων, σύμφωνα με το άρθρο 4 του ιδίου κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα στοιχεία που αφορούν τις γαρίδες στο παράρτημα του κανονισμού (ΕΟΚ) αριθ. 4054/89, αντικαθίστανται από τα στοιχεία που αναφέρονται στο παράρτημα Ι του παρόντος κανονισμού. Άρθρο 2 Τα στοιχεία που αφορούν τις γαρίδες του βορρά στο παράρτημα Ι.2 του κανονισμού (ΕΟΚ) αριθ. 4052/89, αντικαθίστανται από τα στοιχεία που αναφέρονται στο παράρτημα ΙΙ του παρόντος κανονισμού. Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Μαΐου 1990.

[Source: multi_eurlex | Tokens: 2360]